ᱛᱟᱡᱽᱢᱚᱦᱚᱞ

ᱛᱟᱡᱽᱢᱚᱦᱚᱞ ᱫᱚ ᱛᱟᱡᱽ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ ᱾ ᱱᱚᱶᱟ ᱫᱚ ᱥᱟᱝᱠᱷᱟ ᱡᱤᱲᱤᱫ ᱫᱷᱤᱨᱤ ᱛᱮ ᱛᱮᱭᱟᱨᱟᱠᱟᱱ ᱢᱤᱫ ᱢᱟᱬ ᱛᱷᱟᱹᱯᱱᱟᱹ ᱾ ᱥᱤᱧᱚᱛ ᱨᱮᱱᱟᱜ ᱮᱭᱟᱭ ᱜᱚᱴᱟᱝ ᱦᱟᱦᱟᱲᱟ ᱦᱟᱱ ᱡᱤᱱᱤᱥ ᱠᱚ ᱢᱩᱸᱫᱽ ᱨᱮ ᱛᱟᱡᱽᱢᱚᱦᱚᱞ ᱦᱚᱸ ᱞᱮᱠᱷᱟ ᱥᱟᱞᱟᱜᱚᱜ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱠᱟᱹᱢᱤ, ᱜᱚᱲᱦᱚᱱ ᱥᱤᱧᱚᱛ ᱨᱮ ᱢᱤᱫ ᱡᱤᱣᱤᱫ ᱜᱷᱟᱨᱚᱡᱽ ᱢᱟᱱᱚᱛ ᱮ ᱮᱢᱟᱠᱟᱫ ᱫᱮᱭᱟ ᱾ ᱢᱳᱜᱚᱞ ᱜᱚᱲᱦᱚᱱ ᱨᱮᱱᱟᱜ ᱢᱩᱬ ᱧᱮᱞᱧᱟᱢᱚᱜᱟᱜ ᱫᱚ ᱦᱩᱭᱩᱜ ᱠᱟᱱᱟ ᱛᱟᱡᱽᱢᱚᱦᱚᱞ, ᱡᱟᱦᱟᱸ ᱫᱚ ᱯᱚᱨᱥᱤᱭᱟᱱ, ᱛᱩᱨᱠᱤ ᱟᱨ ᱥᱤᱧᱚᱛ ᱨᱮᱱᱟᱜ ᱜᱚᱯᱚᱲᱚ ᱜᱚᱲᱦᱚᱱ ᱠᱟᱱᱟ ᱾ ᱛᱮᱭᱟᱨᱤᱡ ᱱᱚᱶᱟ ᱨᱤᱱᱤᱡ ᱛᱮᱭᱟᱨᱤᱡ ᱫᱚᱭ ᱦᱩᱭᱩᱜ ᱠᱟᱱᱟ ᱢᱳᱜᱚᱞ ᱥᱚᱢᱨᱟᱴ ᱥᱟᱦᱡᱟᱦᱟᱱ | ᱱᱚᱶᱟ ᱫᱚ ᱟᱡᱤᱡ ᱛᱮᱥᱟᱨ ᱨᱟᱹᱱᱤ ᱢᱚᱢᱚᱛᱟᱡᱽ ᱧᱩᱛᱩᱢ ᱛᱮᱭ ᱛᱮᱭᱟᱨ ᱞᱮᱜ-ᱟ ᱾ ᱟᱡᱨᱤᱱ ᱨᱟᱹᱱᱤ ᱠᱚ ᱢᱩᱸᱫᱽ ᱨᱮ ᱛᱮᱥᱟᱨ ᱨᱟᱹᱱᱤ ᱫᱚ ᱟᱹᱰᱤ ᱛᱮᱫ ᱜᱮᱭ ᱠᱩᱥᱩᱭᱟᱭ ᱛᱟᱦᱮᱸᱫ, ᱚᱱᱟᱛᱮ ᱟᱡᱟᱜ ᱜᱩᱨ ᱛᱟᱭᱚᱢ ᱟᱡ ᱧᱩᱛᱩᱢ ᱛᱮ ᱢᱟᱬ ᱛᱟᱷᱟᱹᱯᱱᱟᱹᱭ ᱛᱮᱭᱟᱨ ᱠᱮᱫ-ᱟ, ᱡᱟᱦᱟᱸ ᱫᱚ ᱛᱟᱡᱽᱢᱚᱦᱚᱞ ᱢᱮᱱᱛᱮᱭ ᱧᱩᱢ ᱠᱮᱜ-ᱟ ᱾ ᱱᱟᱜᱟᱢ "ᱛᱟᱡᱽᱢᱚᱦᱚᱞ" ᱟᱹᱲᱟᱹ ᱫᱚ ᱛᱟᱡᱽ ᱟᱨ ᱢᱚᱦᱚᱞ ᱢᱮᱥᱟ ᱠᱟᱛᱮ ᱦᱩᱭ ᱟᱠᱟᱱᱟ ᱾ ᱛᱟᱡᱽ ᱟᱹᱲᱟᱹ ᱫᱚ ᱟᱡᱤᱡ ᱛᱮᱥᱟᱨ ᱨᱟᱹᱱᱤ ᱢᱚᱢᱚᱛᱟᱡᱽ ᱠᱷᱚᱱ ᱦᱮᱡ ᱟᱠᱟᱱᱟ ᱟᱨ ᱢᱚᱦᱚᱞ ᱫᱚ ᱩᱨᱫᱩ ᱟᱹᱲᱟᱹ ᱠᱟᱱᱟ ᱡᱟᱦᱟᱸ ᱫᱚ ᱢᱟᱨᱟᱝ ᱚᱲᱟᱜ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱢᱚᱢᱚᱛᱟᱡᱽ ᱫᱚ ᱱᱩᱨᱩᱡᱟᱦᱟᱱ ᱵᱚᱭᱦᱟ ᱟᱥᱚᱯᱷ ᱠᱷᱟᱸ ᱭᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱥᱟᱦᱟᱡᱟᱦᱟᱱ ᱫᱚ ᱟᱡ ᱥᱟᱶ ᱑᱖᱑᱒ ᱥᱟᱞᱮ ᱨᱮᱭ ᱵᱟᱯᱞᱟ ᱞᱮᱱᱟ ᱾ ᱟᱹᱠᱤᱱᱟᱜ ᱵᱟᱯᱞᱟ ᱠᱟᱛᱮ ᱑᱙ ᱥᱮᱨᱢᱟ ᱨᱮ ᱑᱔ ᱜᱚᱴᱟᱝ ᱠᱤᱱ ᱜᱤᱫᱽᱨᱟᱹ ᱞᱮᱫ ᱠᱚ ᱛᱟᱦᱮᱸᱫ ᱾ ᱢᱮᱱᱟᱠᱚ ᱢᱩᱪᱟᱹᱫ ᱜᱤᱫᱽᱨᱟᱹ ᱦᱩᱭᱩᱜ ᱨᱮᱱᱟᱜ ᱛᱤᱢᱤᱱ ᱫᱤᱱ ᱢᱟᱬᱟᱝ ᱨᱮ ᱜᱤᱫᱽᱨᱟᱹ ᱦᱟᱜ ᱨᱟᱜ-ᱮ ᱟᱧᱡᱚᱢ ᱞᱮᱫ ᱛᱟᱦᱮᱸ ᱾ ᱦᱚᱲ ᱠᱚ ᱢᱮᱱᱟ ᱯᱮᱨᱮᱡ ᱦᱚᱲᱢᱚ ᱠᱟᱛᱮ ᱮᱸᱜᱟᱛ ᱜᱤᱫᱽᱨᱟᱹ ᱨᱟᱜ ᱮ ᱟᱧᱡᱚᱢ ᱞᱮᱠᱷᱟᱱ ᱮᱸᱜᱟᱛᱟᱜ ᱜᱩᱨ ᱦᱩᱭ ᱫᱟᱲᱮᱭᱟᱜ-ᱟ ᱾ ᱱᱚᱶᱟ ᱠᱟᱛᱷᱟ ᱟᱡᱤᱡ ᱡᱤᱣᱤ ᱡᱤᱛᱟᱹ ᱥᱟᱦᱟᱡᱟᱦᱟᱱ ᱴᱷᱮᱱ ᱮ ᱞᱟᱹᱭ ᱞᱮᱫ-ᱟ ᱾ ᱓᱐ ᱴᱟᱬᱟᱝ ᱜᱟᱱ ᱜᱤᱫᱽᱨᱟᱹ ᱡᱟᱱᱟᱢ ᱨᱮᱱᱟᱜ ᱡᱚᱞᱚᱱ ᱛᱮ ᱑᱖᱓᱑ ᱥᱟᱞᱮ ᱡᱩᱱ ᱗ ᱢᱟᱹᱦᱤᱛ ᱵᱟᱞᱮ ᱢᱟᱦᱟᱸ ᱦᱤᱞᱚᱜ ᱢᱩᱪᱟᱹᱫ ᱜᱤᱫᱽᱨᱟᱹ ᱜᱚᱣᱦᱚᱨᱟ ᱵᱮᱜᱚᱢ ᱡᱟᱱᱟᱢ ᱠᱟᱛᱮ ᱢᱚᱢᱛᱟᱡᱽ ᱡᱚ ᱡᱟᱭ ᱡᱩᱜᱽ ᱞᱟᱹᱜᱤᱫ ᱫᱷᱩᱲᱤ ᱫᱷᱟᱹᱛᱤᱭ ᱵᱟᱹᱜᱤ ᱠᱮᱜ-ᱟ ᱾ ᱛᱟᱡᱽᱢᱚᱦᱚᱞ ᱨᱮᱱᱟᱜ ᱛᱮᱭᱟᱨ ᱫᱚ ᱑᱙᱓᱒ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ ᱾ ᱛᱮᱭᱟᱨ ᱥᱟᱢᱟᱱ ᱛᱟᱡᱽᱢᱚᱦᱚᱞ ᱵᱮᱱᱟᱣ ᱨᱮ ᱟᱨᱟᱜ ᱫᱷᱤᱨᱤ, ᱥᱟᱝᱠᱷᱟ ᱡᱤᱲᱤᱫ ᱫᱷᱤᱨᱤ ᱥᱟᱶᱛᱮ ᱒᱐ ᱜᱚᱴᱟᱝ ᱫᱟᱢᱟᱱ ᱫᱷᱤᱨᱤ ᱢᱮᱥᱟ ᱠᱟᱛᱮ ᱠᱚ ᱵᱮᱱᱟᱣ ᱟᱠᱟᱫ-ᱟ ᱾ ᱢᱮᱱᱟᱚ ᱯᱷᱚᱛᱮᱯᱩᱨ ᱥᱤᱠᱨᱤ ᱠᱷᱚᱱ ᱥᱟᱭ ᱯᱩᱝᱜᱮ ᱥᱟᱥᱟᱭ ᱥᱟᱜᱟᱲ ᱛᱮ ᱟᱨᱟᱜ ᱫ‌ᱷᱤᱨᱤ ᱱᱚᱸᱰᱮ ᱠᱚ ᱟᱹᱜᱩ ᱞᱮᱫ-ᱟ ᱾ ᱥᱩᱨᱥᱩᱯᱩᱨ ᱟᱭᱢᱟ ᱨᱟᱡᱟ ᱱᱟᱯᱟᱭ ᱱᱟᱯᱟᱭ ᱫᱷᱤᱨᱤ ᱠᱚ ᱠᱩᱞ ᱟᱫᱮ ᱛᱟᱦᱮᱸᱫ ᱥᱟᱶᱛᱮ ᱯᱚᱨᱡᱟ ᱠᱚ ᱦᱚᱸ ᱠᱷᱟᱡᱽᱱᱟ ᱴᱟᱠᱟ ᱵᱚᱫᱚᱞ ᱛᱮ ᱫᱷᱤᱨᱤ ᱮᱢ ᱠᱟᱛᱮ ᱨᱟᱡᱟ ᱠᱚ ᱨᱟᱹᱥᱠᱟᱹ ᱚᱸᱪᱚ ᱞᱮᱫᱮ ᱛᱟᱦᱮᱸᱫ ᱾ ᱵᱟᱨᱦᱮ ᱡᱚᱱᱚᱲ official website Description of the Taj Mahal at "the Archaeological Survey of India" Profile of the Taj Mahal at UNESCO ᱥᱟᱹᱠᱷᱭᱟᱹᱛ